Poul Fischer (DF), 2003-03-25:
Bornholm har siden åbningen af Øresundsforbindelsen opnået tidsbesparelser og en større tilgængelighed til det øvrige Danmark.
Man kan nu komme til København på ca. 3 timer, hvilket ligestiller rejsetiden fra Bornholm med rejsetiden fra det midtjyske til København.
Det har medført en betydelig stigning i antallet af rejsende fra Bornholm til det øvrige
Danmark og omvendt.
i samme tidsrum.
Trafikmønsteret i dag er, at 85 pct. bruger Rønne-Ystad, mens 15 pct. anvender Københavnsruten med stadig faldende tendens.
I 2002 blev der indsat en godsrute mellem Rønne og Køge på forsøgsbasis, en rute, der var efterspurgt af det bornholmske erhvervsliv.
Efter 3 måneder havde denne rute overtaget over halvdelen af godsmængden til og fra Bornholm, hvorefter der var god mening i at gøre denne rute permanent. Med baggrund i udviklingen i trafikmønsteret samt udmeldinger fra Bornholm udarbejdede Trafikministeriet et forslag til den kommende færgebetjening af Bornholm, hvor der blev taget højde for den kommende udvikling af person- og godsbefordring.
Den 23. oktober 2002 blev der mellem syv af Folketingets partier
indgået en aftale om den fremtidige færgebetjening, også kaldet færgeforlig 1, en færgebetjening, der skal sendes i udbud i slutningen af 2003 med virkning fra primo 2005.
Forslagets væsentligste ændring i forhold til færgebetjeningen i dag var en nedlæggelse af København-Rønne-ruten.
Køge-Rønne blev gjort permanent; kapacitet blev justeret i forhold til nutidige og fremtidige behov, og der kom takstnedsættelser på såvel gods- som personbefordring på i alt 40 mio. kr.
Herefter blev der af trafikministeren nedsat en følgegruppe bestående af en repræsentant for hvert af aftalepartierne, de to bornholmske folketingsmedlemmer samt Kontaktrådets formand, et kontaktråd, der bredt repræsenterer
den bornholmske befolkning
Der har i tidsrummet fra aftalen af 23. oktober og frem til aftaleændringen den 2. januar 2003
været afholdt adskillige møder i følgegruppen.
Der har været lyttet til Kontaktrådets ønsker; der har været afholdt møder med diverse bornholmske grupperinger; der er absolut ikke signaleret enighed om, hvad man ønskede; der er i ministeriet svaret på et utal af spørgsmål samt lavet masser af beregninger, ligesom Trafikudvalget har besøgt Bornholm.
Færgeforlig 2 er justeret i forhold til væsentlige ønsker, vel vidende at ikke alle ønsker kunne opfyldes, når der skulle henses til de økonomiske rammer.
Færgeforlig 2 er vurderet til at være 23 mio. kr. dyrere, hvilket finansieres ved, at takstnedsættelserne reduceres med 13 mio. kr., mens 10 mio. kr. betragtes som en merbevilling eller kan holdes inden for de økonomiske rammer, alt afhængig af et kommende licitationsresultat.
Bornholm mener, at færgeaftalen mangler kapacitet på Rønne-Ystad og har for lidt køjekapacitet på Køge-Rønne, ligesom man ønsker, at denne rute skal anløbe Københavns Nordhavn.
I Dansk Folkeparti er vi enige om at anvende 8 mio. kr. af takstnedsættelserne til 120 yderligere afgange på ruten Rønne-Ystad, ligesom Dansk Folkeparti mener, at Køge er den rigtige anløbshavn for gods, da godset i det væsentligste skal videre ud i Danmark.
Dansk Folkeparti mener, at færgeforlig 2 med de justeringer, jeg lige har nævnt, er absolut bæredygtigt for brugerne af denne trafikbetjening, selv om man langt hen ad vejen kan have forståelse for de følelser, de enkelte bornholmere har for Københavnsruten, som de er født og vokset op med, og som har bestået i over 100 år.